La Carpa Jove de Paterna comptarà amb 1.000 m2 destinats a activitats i tallers infantils
26/12/2019

# La Carpa Jove de Paterna comptarà amb 1.000 m2 destinats a activitats i tallers infantils

[![La Carpa Jove de Paterna comptarà amb 1.000 m2 destinats a activitats i tallers infantils](/images/noticias/2019/12/carpa-jove-gr.jpg)](/images/noticias/2019/12/carpa-jove-gr.jpg)

26.12.2019

La tradicional carrera solidària de Sant Silvestre també se celebrarà demà a les 20 h i l'eixida s'instal·larà a l'esplanada del coetòdrom

L'Ajuntament de Paterna, juntament amb les entitats festives i culturals del municipi, ha organitzat per a demà divendres 27 de desembre una Carpa Jove que acollirà una variada oferta d'activitats destinades als més xicotets.  
  
Amb més de 1.000 m2 de superfície, la carpa que s'instal·larà a l'esplanada del coetòdrom des de les 10 fins a les 14 hores, comptarà amb tallers, pintacares, exhibicions de dansa, música i moltes sorpreses.  
  
Entitats festeres com Interpenyes, Intercomparsas, Junta Local Fallera o la Real Confraria del Crist de la Fe han preparat diferents activitats per a donar a conéixer les particularitats de les festes de Paterna entre els més xicotets.  
  
També les associacions Nadals a Paterna i Quina Paterna organitzaran tallers per a acostar l'esperit nadalenc a les famílies paterneres i l'associació Cultural Castella-la Manxa desplegarà davant els visitants tot el seu art per a mostrar les tradicions manxegues.  
  
A més, des de la regidoria de Benestar Animal, s'instal·larà una caseta amb animals de la protectora per a fomentar l'adopció, al mateix temps que es conscienciarà sobre la importància de responsabilitzar-nos de les nostres mascotes i no veure'ls com a regals, sinó com un membre més de la família.  
  
Per part seua, la Policia Local participarà mostrant els seus vehicles i agents de la unitat científica de la Policia Nacional ensenyaran als xiquets i xiquetes el funcionament d'un laboratori científic. Militars de l'Aquarterament Daoiz i Velarde, Bombers i Protecció Civil, Aigües de Paterna i l'empresa pública municipal Gestió i Serveis de Paterna, entre altres, també organitzaran diferents activitats.  
  
Finalment, durant tot el matí hi haurà música i animació, així com exhibicions de dansa a càrrec de l'acadèmia de ball “El Palau” i esportives amb “Enjoy Fitness Club”.  
  
Carrera Sant Silvestre  
  
El mateix dia 27, tindrà lloc la tradicional carrera de Sant Silvestre, un dels esdeveniments solidaris més esperats de les festes nadalenques. Amb un recorregut de 4,5 quilòmetres, la prova esportiva eixirà des de l'esplanada i recorrerà els principals carrers del municipi. Per a inscriure's els interessats hauran d'aportar 1 quilo de menjar no perible en la carpa que s'instal·larà a la vesprada, a partir de les 17.\*30h, en la zona d'eixida.